[{"text_idx": "#000000", "text": "Millised eelised on indeksifondil ja miks sinised sambad ei kasva eriti ha\u0308sti"}, {"text_idx": "#000001", "text": "Mo\u0308o\u0308dunud na\u0308dalal na\u0308gime pensionireklaami, kus na\u0308idatakse siniseid sambaid ja o\u0308eldakse: \u201cUurida vo\u0303ib ju ko\u0303ike, aga kui sul on pension Nordeas, pole selleks tegelikult po\u0303hjust!\u201d"}, {"text_idx": "#000002", "text": "Tulevas arvame, et kui jutt ka\u0308ib pensionitest, on kindlasti po\u0303hjust uurida. Lugesime Nordea pensionide juhi Angelika Tageli hinnangut pensionifondide esimesele poolaastale. Su\u0308venesime Nordea fondivalitseja aastaaruandesse."}, {"text_idx": "#000003", "text": "Angelika Tagel kirjutab, et pensioniteemalises arutelus on ja\u0308a\u0308nud seletamata, mida indeksipo\u0303hise pensionifondi loomine kaasa toob. Tal on vist o\u0303igus. Vaatame, miks indeksifondidesse investeerimine vo\u0303iks olla parem mo\u0303te kui pensioni hoidmine Nordeas."}, {"text_idx": "#000004", "text": "Tagel kirjutab, et indeksipo\u0303hise fondi klient ei saa loota fondijuhi tegutsemisele parema tulemuse nimel. Maailma ja Eesti fondide tulemuste po\u0303hjal oleks ta\u0308psem o\u0308elda, et indeksifondides ei pea klient kartma fondijuhi tegutsemist. Fondijuhid on inimesed ja inimesed teevad vigu. Inimesed on emotsionaalsed ja nende tegevust vo\u0303ib mo\u0303jutada ahnus vo\u0303i hirm, laiskus vo\u0303i liigne enesekindlus. Surve \u201cvo\u0303ita indeksit\u201d vo\u0303ib sundida fondijuhte vo\u0303tma suuremaid riske kui pensionikogujal tarvis."}, {"text_idx": "#000005", "text": "Targa fondijuhi analu\u0308u\u0308s vo\u0303ib na\u0308idata, et mo\u0303ni turusektor on u\u0308le hinnatud. Aga turge mo\u0303jutavad lisaks fundamentaalna\u0308itajatele inimmasside hoiakud, mille muutumist ennustada on o\u0303nnema\u0308ng. Fondijuhil vo\u0303ib tehniliselt o\u0303igus olla, aga kui turg temaga ei no\u0303ustu, ja\u0308a\u0308b investor ikkagi tulust ilma."}, {"text_idx": "#000006", "text": "See ko\u0303ik vo\u0303ib seletada, miks Nordea fondid on seni indeksile oluliselt alla ja\u0308a\u0308nud."}, {"text_idx": "#000007", "text": "Uurisime koos Tuleva juhatuse liikme Priit Lepasepaga, kuidas on Vanguardi indeksifondiga vo\u0303rreldes la\u0308inud Nordea pensionifondil 2010. aasta 1. aprillist ta\u0308naseni. Just sellest ajast saadik on Priidu II samba pensionimaksed la\u0308inud Nordea fondi."}, {"text_idx": "#000008", "text": "Indeksifondi tootlus u\u0308letab kaugelt Nordea tootlust. Nordea pole selles mo\u0303ttes erand \u2013 maailmas on u\u0308ldse vaid u\u0308ksikuid aktiivselt juhitud fonde, mis indeksit pika aja jooksul vo\u0303idavad."}, {"text_idx": "#000009", "text": "Kui palju Priidu II sammas on ta\u0308naseks kasvanud ja mis oleks vo\u0303inud olla teisiti indeksifondis?"}, {"text_idx": "#000010", "text": "Kui Priidul oleks olnud vo\u0303imalus paigutada oma II samba maksed indeksifondi, oleks tema pensionivara ta\u0308naseks teeninud kolm korda rohkem. Teenustasusid oleks Priit maksnud peaaegu viis korda va\u0308hem."}, {"text_idx": "#000011", "text": "Indeksil baseeruva pensionifondi juht jaotab fondi raha proportsionaalselt ko\u0303igi indeksiaktsiate vahel. Ta ei vaeva oma pead sellega, kas parem on IT sektor vo\u0303i tervishoid vo\u0303i millised tuuled parajasti vo\u0303lakirjaturul puhuvad. Ta ei spekuleeri lu\u0308hiajaliste ko\u0303ikumistega. Tulemus: va\u0308iksem risk ja madalamad kulud."}, {"text_idx": "#000012", "text": "Nii Nordea kui teised pangad peaksid ra\u0308a\u0308kima tasudest avatumalt ja ausamalt. Lisaks ametlike teenustasude alandamisele tuleks avaldada ka varjatud tasude suurus, mida u\u0308kski pank ta\u0308na ei tee."}, {"text_idx": "#000013", "text": "Uuringud on na\u0308idanud, et u\u0308ks kindlamaid na\u0308itajaid, mis vo\u0303imaldab investeerimisfondide pikaajalist potentsiaali hinnata, on teenustasud. Mida ko\u0303rgemad tasud, seda halvem tootlus. Mida pikaajalisem investeering, seda rohkem tasude suurus tulu teenimise vo\u0303imalust mo\u0303jutab."}, {"text_idx": "#000014", "text": "U\u0308tleme, et Priit kogub raha II sambasse u\u0308likooli lo\u0303petamisest pensionieani (kokku 42 aastat). Eeldame, et turu tootlus enne teenustasusid ja\u0308a\u0308b alla 5 protsendi."}, {"text_idx": "#000015", "text": "Pealtna\u0308ha tu\u0308hine erinevus teenustasudes \u2013 1,5 vo\u0303i 0,55 protsenti \u2013 mo\u0303jutab oluliselt pensioniks kogunevat summat:"}, {"text_idx": "#000016", "text": "Kui Priit peab terve elu maksma Nordea fondis 1,5 protsenti teenustasu, on ta pensioniikka jo\u0303udes kaotanud 43,258 eurot. Kui teenustasu oleks olnud 0,55 protsenti, vo\u0303iks ta sa\u0308a\u0308stetud raha eest maksta kinni lapselapse u\u0308likoolihariduse vo\u0303i elu lo\u0303puni vahvasti reisida. Pank teeniks selle vo\u0303rra muidugi va\u0308hem."}, {"text_idx": "#000017", "text": "Priit on u\u0308ks paljudest inimestest, kes pole rahul sellega, et Eesti pangad teenivad vo\u0303rreldes enamiku Euroopa riikidega ko\u0303rgemaid teenustasusid ja pakuvad klientidele madalamat tootlust. Priit teeb praegu to\u0308o\u0308d maailma aktsiate indeksil po\u0303hineva Tuleva pensionifondi ka\u0308ivitamiseks ja plaanib oma raha sinna u\u0308le tuua. Tema vastutada on fondivalitseja tegevusloa taotluse ette valmistamine."}, {"text_idx": "#000019", "text": "Doktorito\u0308o\u0308: Va\u0308hestel fondijuhtidel on oskuseid indeksfonde pu\u0308sivalt u\u0308letada Kuidas investeerida kui oled saanud 50? III osa Kuidas investeerida kui oled saanud 50? II osa"}, {"text_idx": "#000020", "text": "Kui palju pensionifondi tasud su vara va\u0308hendavad?\nMillist tootlust on Tuleva pensionifondis kogudes oodata?\nKas sinu II sammas toetab ikka veel mu\u0308u\u0308gimeeste armeesid ja pankade kasumeid?"}, {"text_idx": "#000021", "text": "Kui palju sina ko\u0303rgete tasude to\u0303ttu kaotad?"}, {"text_idx": "#000023", "text": "*U\u0308lal vo\u0303rdluses peame panga pensionifondi all silmas fonde, mida valitsevad Swedbanki, SEB Panga, Luminor Panga vo\u0303i LHV Pangaga u\u0308hte konsolideerimisgruppi kuuluvad fondivalitsejad. Nendes pensionifondides on sinu raha fondivalitseja a\u0308ririskide vastu ta\u0308pselt samamoodi kaitstud nagu Tuleva pensionifondides. Samas on nende pensionifondide kaalutud keskmine jooksvate tasude ma\u0308a\u0308r 1,09% (allikas: pensionikeskus.ee) ehk u\u0308le kahe korra ko\u0303rgem Tuleva pensionifondide jooksvate tasude ma\u0308a\u0308rast (vaata pensionikeskus.ee vo\u0303rdlust siit, Tuleva Maailma Aktsiate Pensionifondi jooksvad tasud 31.05.2023 seisuga)."}, {"text_idx": "#000025", "text": "Enne kui otsustad, millisesse pensionifondi oma kogutud sa\u0308a\u0308stud ja tulevased sissemaksed suunata, tutvu kindlasti olulise infoga. Meie pensionifondide tingimused on siin, siin ja siin. Vo\u0303rdluseks leiad ko\u0303igi Eesti pensionifondide info pensionikeskusest. Palun pane ta\u0308hele, et Tuleva u\u0308histu, Tuleva fondivalitseja ega Tuleva to\u0308o\u0308tajad ei anna sinule investeerimisno\u0303u ega saakski anda, sest me ei ole taotlenud investeerimisno\u0303ustamise tegevusluba. Anname alati endast parima, et jagada sinuga ausalt ja arusaadavalt infot, mida arvesse vo\u0303ttes saad ise otsustada. Kui sul on ku\u0308simusi, vo\u0303ta meiega u\u0308hendust vo\u0303i konsulteeri asjatundjatega."}, {"text_idx": "#000026", "text": "Tuleva kodulehe privaatsuspoliitika ja kodulehe kasutustingimused."}, {"text_idx": "#000028", "text": "Tuleva veebilehe, blogi ja teiste infokanalite arendus\nEttepanekute va\u0308ljato\u0308o\u0308tamine ja mo\u0303juanalu\u0308u\u0308sid Eesti pensionisu\u0308steemi paremaks muutmiseks, koosto\u0308o\u0308 rahandusministeeriumi ja teiste riigiasutustega\nVabatahtliku pensionifondi ja muude pikaajalise investeerimise toodete analu\u0308u\u0308s ja ettevalmistus."}, {"text_idx": "#000030", "text": "Iga sa\u0308a\u0308stetud euro annab Rootsi inimestele umbes kolmandiku vo\u0303rra rohkem pensionit kui sama raha meie inimestele. Eesti vajab targemat, mo\u0303o\u0303detavate eesma\u0308rkidega pensionistrateegiat."}, {"text_idx": "#000031", "text": "Laua taga, kus varem oli lisaks ametnikele ja poliitikutele kohta vaid pankade ja kindlustusseltside esindajatel, on Tuleva Eesti esimese pensionikogujate u\u0308hendusena to\u0303siseks partneriks nii Rahandusministeeriumile kui teistele riigiasutustele."}, {"text_idx": "#000032", "text": "Aitame teha seadused paremaks, et need kaitseks eelko\u0303ige meie, inimeste huve. Et igast ta\u0308na sa\u0308a\u0308stetud eurost saaksime tulevikus maksimaalse kasu meie ise, mitte pankade omanikud."}, {"text_idx": "#000033", "text": "Esimesed vo\u0303idud on ka\u0308es. Na\u0308iteks:"}, {"text_idx": "#000034", "text": "Eesti inimesed hoidsid ainuu\u0308ksi eelmisel aastal kokku 1,5 miljonit eurot, sest Tuleva ettepanekul keelas riik fondivalitsejatel vo\u0303tta inimestelt pensionifondi vahetamise eest ko\u0303rget tasu.\nSaatsime 2300 allkirjaga riigikokku ettepaneku reformida teise pensionisamba va\u0308ljamaksed, et inimesed saaksid raha kasutada va\u0308iksemate kuludega ja tegelikest vajadustest la\u0308htuvalt."}, {"text_idx": "#000037", "text": "Tuleva idee on, et inimesed ise koguvad koos oma tuleviku jaoks raha, kasutades kaasaegseid tehnoloogiaid ja ja\u0308ttes ko\u0303rvale nii palju vahemehi ning lisakulusid kui vo\u0303imalik."}, {"text_idx": "#000038", "text": "Igal aastal arvestame liikmeboonust ko\u0303igile liikmetele, kes on oma II ja/vo\u0303i III samba vara toonud Tuleva pensionifondi. Liikmeboonus on algul ha\u0308sti tilluke, aga kasvab koos pensionivara kasvuga. Boonus kantakse sinu isiklikule kapitalikontole Tulevas. Sellega kasvab sinu osalus Tuleva omakapitalis ja see osalus teenib omakorda tulu."}, {"text_idx": "#000039", "text": "Kui Tuleva areneb, meie fondide maht kasvab ja loome uusi investeerimistooteid, teenib u\u0308histu kasumit ja kasumi jagame liikmete vahel, nii nagu po\u0303hikirjas kokku lepitud."}, {"text_idx": "#000040", "text": "Nagu ettevo\u0303tlustuluga ikka \u2013 see so\u0303ltub sellest, kui ha\u0308sti meie u\u0308hisel ettevo\u0303ttel la\u0308heb. Tuleva asutajad on ise veendunud, et 125 euro suurune liitumistasu tasub ennast kuhjaga \u2013 aga lubadustest hoidume."}, {"text_idx": "#000041", "text": "arvutame, kui palju oli igal Tuleva liikmel mo\u0308o\u0308dunud aasta jooksul keskmiselt Tuleva pensionifondide osakuid;\nkorrutame selle 0,05%-ga ja kanname tulemuseks saadud summa tema liikmekapitali kontole;\niga 5 aasta tagant otsustavad Tuleva liikmed u\u0308ldkoosolekul, kas maksta kapitalikontodele kogunenud kasum va\u0308lja vo\u0303i hoida see edasi investeerituna."}, {"text_idx": "#000045", "text": "Tuleva tiim kuulab liikmete tagasisidet ja ettepanekuid va\u0308ga to\u0303siselt. Me oleme alles alguses ja usume, et mitme tuhande a\u0308rksa inimese tarkuses on jo\u0303ud, mida me alles o\u0303pime meie u\u0308hise kasu ja Eesti arengu nimel rakendama."}, {"text_idx": "#000046", "text": "Tulumaksusoodustus on lihtne: riik maksab sulle kolmandasse sambasse pandud rahalt varem kinnipeetud tulumaksu tagasi. Tulumaksutagastus kehtib sissemaksetele, mis ei u\u0308leta 15% sinu aastatulust vo\u0303i 6000 eurot, kumb iganes on va\u0308iksem number."}, {"text_idx": "#000047", "text": "Sinu maksimaalne sissemakse kolmandasse sambasse on seega 15% x bruto aastapalk. Kui sinu palk on u\u0308le 3333 euro kuus (bruto), siis pead arvestama, et maksimaalselt saad kolmandasse sambasse panna aastas 6000 eurot."}, {"text_idx": "#000048", "text": "Tulumaksutagastus vo\u0303rdub 20% x sinu kolmandasse sambasse sissemakstud summa."}, {"text_idx": "#000049", "text": "NB! Sinu tulumaksusoodustus ei saa olla suurem kui sinu tulu pealt makstud tulumaks. Seega: kui sinu bruto kuupalk on alla 614 euro kuus, siis sinu maksimaalne tulumaksusoodustus on va\u0308iksem kui 15%. Ta\u0308psemalt on sinu maksimaalne tulumaksusoodustusega kolmanda samba sissemakse kuus: kuupalk*0,964 \u2013 500."}, {"text_idx": "#000050", "text": "Alla 519-eurose kuupalga pealt ei maksa sa to\u0303ena\u0308oliselt tulumaksu ja seeto\u0303ttu ei ole sul kolmandasse sambasse investeerimisel ka tulumaksusoodustust."}, {"text_idx": "#000051", "text": "Kolmanda samba sissemakse tegemise info"}, {"text_idx": "#000053", "text": "Saaja arveldusarve (vali endale sobiv):\nViitenumber: Sinu pensionikonto number (Selle leiad siit. Pensionikonto number on sama nii II kui III sambas.)"}, {"text_idx": "#000054", "text": "NB! Kui maksad va\u0308lispangast, siis viitenumbri va\u0308li ja\u0308ta tu\u0308hjaks ning kirjuta selgituse va\u0308ljale: 30101119828,IK:sinu isikukood (Na\u0308iteks: 30101119828,IK:37012112333)"}, {"text_idx": "#000055", "text": "Vali vasakul menu\u0308u\u0308s Registrid ja pa\u0308ringud \u2794 Minu sissetulekud. Na\u0308ed sel aastal teenitud brutotulu nende andmete alusel, mida va\u0308ljamaksjad ta\u0308naseks maksuametile esitanud on."}, {"text_idx": "#000056", "text": "Kontrolli va\u0308ljamakse tegija lo\u0303ikes, kas va\u0308ljamakse summalt on kinni peetud tulumaks vo\u0303i mitte. Selleks kliki va\u0308ljamakse tegija nimel ning koondinfo viimases tulbas na\u0308ed infot kinni peetud tulumaksu kohta."}, {"text_idx": "#000057", "text": "Vo\u0303imalik, et aasta viimaste kuude palgaandmeid pole sinu to\u0308o\u0308andja veel deklareerinud. Seda saad kontrollida, klo\u0303psates iga va\u0308ljamaksja nimel. Liida puuduolevad andmed brutotulule juurde."}, {"text_idx": "#000058", "text": "Kui tead, et sinu arvele on ta\u0308navu veel tulu laekumas, liida see ise juurde. Ise vo\u0303id veel juurde liita tulud, mida sa plaanid 2022 aasta tuludeklaratsioonis lisaks deklareerida: dividendid, u\u0308u\u0308ritulu, u\u0308hisrahastuse portaalide makstud intressid, tulu va\u0308a\u0308rtpaberite vo\u0303i muu vara vo\u0303o\u0303randamisest. Loe arvestuse pidamise kohta Kristi Saare artiklit."}, {"text_idx": "#000059", "text": "Pane ta\u0308hele, et 2022 aasta arvestusse la\u0308hevad ko\u0303ik tulud, mis jo\u0303uavad sinu kontole sel aastal (kui detsembripalk laekub jaanuaris, la\u0308heb see ja\u0308rgmise aasta tulude arvestusse)."}, {"text_idx": "#000060", "text": "A\u0308ra muretse, kui sa ta\u0308na pa\u0308ris ta\u0308pselt oma aasta brutotulu suurust ei teagi. Arvuta va\u0308lja umbkaudne summa ja siis leia kalkulaatoriga optimaalne kolmanda samba rahapaigutus. Kui tegelik aasta sissetulek kujuneb oodatust suuremaks, ja\u0308a\u0308b sinu sissemakse lihtsalt natuke alla tulumaksusoodustuse limiidi. Midagi hirmsat ei juhtu ka siis, kui paigutad kolmandasse sambasse natuke u\u0308le maksusoodustuse limiidi. Seadus seda ei keela \u2013 limiiti u\u0308letavalt summalt ei saa sa lihtsalt tulumaksu tagasi."}]